Olin täna kursaõe juubelil ja nagu ikka vanainimeste sünnadel, kerkis jututeemaks inimeste vanus. Nimelt on mul au tunda peatselt 103 aastaseks saavat vanainimest. Ja-jah, ükssada kolm aastat on vanamuti silmad näinud nii eelmise, kui ka käesoleva sajandi jubedusi;) Millest  selline edukus elulusrindel? Siin on kaks olulist komponenti - esiteks oli ta aastaid Tallinna TSN Täitevkomitee liige ja teiseks sööb juba aastakümneid igapäevaselt pisikese kilekotitäie erinevaid toidulisandeid. Tal on kõikide võrkturustusega tegelevate firmade kontaktinimesed sõbrad-tuttavad ja tema neile loomulikult nagu taevamanna. Ja kolmandaks, tuli veel meelde, see oli vist tema sajandamal eluaastal, kui ootamatult saabunud perearst avastas end haigeks möllinud vanainimese reipalt stepperit kiusamas.  Sama stepper vedeles mingi aeg minu kodus diivani taga, ei mina jaksanud.....  Seega inimesed, olge valvsad - kommunistlik riigikord, küüslaugu-ja vitamiinitabletid ning igapäevane kehaline aktiivsus on edu pant, saavutamaks edumaad meie igapäevases võidujooksus surmaga!